OpenLLM-France/wikimedia huggingface dataset:
# 15 nuvembri

U 15 nuvembri hè u 319esimu ghjornu (u 320esimu ghjornu s'è l'annata hè bisesta) di u calendariu gregorianu.

## Morti

* Ghjuvanni Kepleru (Johannes Kepler) (* Weil der Stadt, 27 dicembri 1571; † Ratisbona, 15 nuvembri 1630)

## Celebrazione
### I Santi

Santu Alibertu.
Alibertu, dettu u Grande, era un frate duminicanu alemanu natu in Lauinghen l'annu 1206. Hè mortu in Cologna u 15 nuvembre 1280.
Era un famosu predicadore chì hà giratu l'Europa: Paduva, Parigi, Cologna, ecc., for di trè anni, da u 1254 à u 1257, quand'ellu fù pruvinciale di u so Ordine, è dui anni da u 1260 à u 1262, quand'ellu fù vescu di Ratisbona. Insignava chì ùn ci era nisuna oppusizione trà u prugressu di e cunnuscenze umane è à fede cristiana. L'edizione di i scritti di issu gran maestru di a Sculastica cumporta 38 libri. U so megliu elevu hè statu San Tumasgiu d'Aquinu, u più grande teologu di u Medievu.
A' u sedecesimu seculu, u celebre Lefèvre d'Etaples, teologu è umanistu, pretendia chì i trè megliu genii di l'umanità eranu: Aristotele, Salomone è Alibertu u Grande.
E vechje cronache pisane parlanu di un Santu Alibertu di Corsica chì campava à u seculu XIII, ma d'ellu ùn si sà nunda è a Chjesa preferisce celebrà a memoria di Santu Alibertu, duttore universale.
Etimolugia: da u germ. "adel" (nobile) è "bert" (spampillante).
Casate: Alberti, Albertini, Albertucci, Albertelli, Albertoni, ALbertosi, Aliberti, Alibertini.- In Corsica, in u 1981, Albertini venia à u secondu rangu di e casate, dopu à Casanova. 32% eranu in u cantone di Niolu-Omessa, 15% in quellu di u Viscuvatu, 12% in Bastia è 9% in Corti.
Nomi: Adalbert, Adalberta, Adalberte, Adalbertu, Albert, Alberta, Alberte, Alberti, Albertine, Albertini, Alberto, Albertu, Aliberta, Alibertina, Alibertinu, Alibertu, Aubert, Aubertin, Bela, Bert, Elbert.
Paesi è cità: Calvese (cumuna di Suddacarò).
Prutezzione: Alibertu hè u santu patrone di i scientifichi, naturalisti è chimisti.

## Ligami

* L'almanaccu 2006 di l'Adecec Archiviu 2006-04-22 at the Wayback Machine
# 16 di dicembre

U 16 di dicembre hè u 350esimu ghjornu (u 351esimu ghjornu s'è l'annata hè bisesta) di u calendariu gregorianu.

## Nascite

* 1834 : Léon Walras

## Celebrazione
### Feste
### I Santi

Santa Albina. Santa Adelaide.
Albina era una vergine di Cesarea marturiata versu l'annu 249.
Etimolugia: da u nome lat. "albus" (biancu).
Nomi: Albain, Alban, Albana, Albane, Albanus, Albin, Albina, Aubaine, Auban, Aubin.
Adelaide, nata in Burgogna versu l'annu 931, hè morta in Alsassia u 16 dicembre 999.
Regina d'Italia è d'Alemagna, hè stata a prima imperatrice di u Santu Imperu. Era bella è graziosa chì ne era una maraviglia. E', in più, era struita.
A' 16 anni, u babbu, rè di Burgogna, l'avia maritata cù u rè d'Italia chì morse trè anni dopu, avvelenatu da Berengariu chì si dichjara rè è prupone à Adelaide di maritalla cù u figliolu. Ella scappa è dumanda aiutu à Ottone Primu, rè d'Alemagna. Ottone scaccia à Berengariu, si pruclama rè d'Italia è, cum'ellu era veduvu, si marita cù Adelaide chì, tandu, avia una vintina d'anni.
Dece anni dopu, Ottone vene à u succorsu di u papa chì li dà a curona imperiale di Carlumagnu. Hè cusì ch'ellu hè natu u Santu Imperu chì durerà più di 8 seculi, sinu à Napulione.
A' a morte d'Ottone, u 7 maghju 973, Adelaide guverna cinque anni u Santu Imperu à contu di u figliolu Ottone Seconde chì si era zitellu. U guvernerà torna da 991 à 996 à contu di u figliulinu.
In 996, Adelaide avia 65 anni. Campa torna trè anni, occupata à prutegge a Chjesa è à aiutà i poveri. More in viaghju à Seltz, vicinu à Strasburgu.
Etimolugia: da u germ. "adel" (nobile) è "heit" (rangu, razza).
Nomi: Adelaïda Adelaide, Adelaide, Adelaïde, Adelheid, Adoucha, Alissa, Della.
Paesi: Boemia, Polonia, Silesia.

## Ligami

* Archiviu 2006-04-22 at the Wayback Machine L'almanaccu 2006 di l'Adecec
# 16 di ferraghju

U 16 di ferraghju hè u 47$^u$ ghjornu di l'annu in u calendariu gregurianu. Restanu 318 ghjorni à a fine di l'annu (319 sì hè bisestile).

## Avenimenti

* 1279: Dopu à a morte di u so babbu Alfonsu III, Dionigi I diventa u sestu rè di u Purtugallu.

### In Corsica
## Morti

* 2024 – Aleksej Naval'nyj (ò Alexey Navalny), attivista è puliticante russu.

## Celebrazioni
### Santi

Santa Ghjuliana. Santu Elia è cumpagni.
Ghjuliana campava in Nicumedia, l'attuale Izmit, in Turchia, una marina di u mare di Marmara. A l'epica di l'imperatore Massiminu, dunque trà l'annu 286 è l'annu 310, serebbi stata marturiata per avè ricusatu di maritassi. Hè stata subitu celebre in Oriente è, in Italia, à parte da u seculu quintu. E so reliquie sò state purtate in Napuli u 25 ferraghju 1207.
Etimolugia: V. Ghjuliu (12 aprile).
Paesi è cità: Roma, Parigi (21 marzu).
Elia, Geremia, Isaia, Samuele è Daniele, sò stati scapati l'annu 309, in Cesarea Marittima, cità di a Palestina. A so morte l'hà conta Eusebiu di Cesarea chì ghjera prisente.
Issu ghjornu, cinque giovani Egizziani si prisentonu à e porte di Cesarea di Palestina duv'ellu stava u guvernatore rumanu. Vultavanu da Turchia duv'elli avianu accumpagnatu, per dalli cunfortu è cunsulazione, unipochi di i so cumpatrioti cundannati à travaglià in e minere.
A' e guardie, chì li dumandavanu da duv'elli venianu è duv'elli andavanu, fecenu risposte scusgite. Allora, i mandonu davanti à u guvernatore Firmilianu.
- Quale site? li dumandò quellu.
- Simu Elia, Geremia, Isaia, Samuele è Daniele, disse Elia chì parlava pè i cinque.
Firmilianu fù surpresu di sente issi nomi ch'ellu ùn cunnuscia chì mai avia lettu l'Anzianu Testamentu.
- Di duve site?
- Simu di a Ghjerusalemme suprana
Assai sapia, u guvernatore, chì, dui seculi nanzu, avia esistitu una Ghjerusalemme suprana!
- E' duve hè, issa Ghjerusalemme suprana?
- Si trova - disse Elia - da e parti di l'Oriente, postu chì, à l'Oriente, si alza u sole, è chì Ghjesù hè, per noi, u sole di Ghjustizia, a luce chì splende in e tenebre.
Firmilianu, chì ùn capia nunda à issu discorsu stranu, si dumandò s'elli ùn eranu micca nimichi di Roma venuti da Levante.
- E' chì fate cum'è travagliu?
- Simu Cristiani - disse Elia. U nostru travagliu hè di esse i servi di Cristu. Li avimu datu a nostra speranza è u nostru amore.
Ista volta, u guvernatore capì... è i fece scapà. Elli ùn circavanu altru. Vulianu vive in un mondu migliore mentre chì i so amichi, mandati à travaglià in e minere di Turchia, campavanu cum'è e bestie.

## Ligami esterni

* Storia di a Corsica Archiviu 2006-07-28 at the Wayback Machine
* Almanaccu Adecec 2007 Archiviu 2007-02-12 at the Wayback Machine
# Abaddatera

L' abaddatera hè u fattu di cantà a baddata, un cantu funebru prufanu di Corsica, cantatu da i donni, chì hè chjamatu voceru o vociaru in altri parti di a Corsica. U tarmini baddata hè specificu di u Sartinesu. Quidda chì canta hè l'abaddatrici.

## Referenze

* Salvatore Viale, Canti popolari corsi, 1855, Fabiani:Bastia
* A. L. A. Fée, Voceri, Canti pupulari di a Corsica, 1850, Derivaux
* Galletti, Storia illustrata di a Corsica - Histoire illustrée de la Corse, 1863

## Liami

* Thiers, Ghjacumu, 1999, U gestu è a parola in u voceru corsu - Le geste et la parole dans le voceru corse
# Aare

'Ssu artìculu hè in custruzzione. Pudete cuntribuisce à a so redazzione.
L'Aare o l'Aar hè un fiume in a Svìzzera. Hè longu 288 km (secondu antri riferimenti ancu 295 km). In u passatu l'Aare hè statu un impurtante fiume di tràficu.
# A so prucissioni

A so prucissioni hè una puisia di Paulu Matteiu di la Fuata (1817-1899) chì faci parti di i Puisii Ghjucosi.

## A so prucissioni

    La prucissioni furmata à doppiu stolu,
    Cantava un ghjornu, in ghjesgia d'lu Furciolu,
    Lu cumpiendu d'la duttrina,
    Donna soia è omu solu;
    L'omu intria par una porta,
    È la donna era ancu à sorta.
    L'omini intruti cantavani à l'altari,
    È a gola piena Sesto non fornicari,
    È li donni isciani tandu
    Rispundendu à noti chjari:
    Almenu una volta l'annu!
    È lu preti era in affannu.

## Rifarenzi

* Paulu Matteiu di la Fuata (1993, 2006), Poesie Giocose, Aiacciu, CRDP di Corsica - Università di Corsica.
# A volpe è l'uva

A volpe è l'uva (o A volpi è l'uva) hè una fola chì face parte di e Favule d'Esopu. Hè una di e più celebre frà quelle chì sò attribuite à Esopu.

## A fola originale d'Esopu

Una volpe famita, videndu e gaspe d'uva impiccate à una pergula, volse chjappà le. Ma ùn pudendu ghjunghje ci, si n'alluntanò dicendu à ella stessa : " Sò acerbe. "
Di listessa manera certi omini, ùn pudendu riesce in i so affari, per via di a so incapacità, ne accusanu e circustanze.

### In grecu

« Ἀλώπηξ λιμώττουσα, ὡς ἐθεάσατο ἀπό τινος ἀναδενδράδος βότρυας κρεμαμένους, ἠβουλήθη αὐτῶν περιγενέσθαι καὶ οὐκ ἠδύνατο. Ἀπαλλαττομένη δὲ πρὸς ἑαυτὴν εἶπεν· «Ὄμφακές εἰσιν.» Oὕτω καὶ τῶν ἀνθρώπων ἔνιοι τῶν πραγμάτων ἐφικέσθαι μὴ δυνάμενοι δι' ἀσθένειαν τοὺς καιροὺς αἰτιῶνται. »

## Altre versione

Eccu dinù parechje altre versione, ispirate direttamente da a fola d'Esopu:

### A versione di Fedru

Eccu dinù a versione in latinu di Fedru:
    Fame coacta vulpes alta in vinea
    uvam adpetebat, summis saliens viribus.
    Quam tangere ut non potuit, discedens ait:
    "Nondum matura est; nolo acerbam sumere."
    Qui, facere quae non possunt, verbis elevant,
    adscribere hoc debebunt exemplum sibi.

### A versione di La Fontaine

Eccu dinù a versione di Ghjuvanni di La Fontaine, chì face parte di e so Favule:
    Una certa Volpe Guascone, altri dicenu Nurmana,
    Murendu guasi di fame, visse in altu di una pergula
    A bell'uva matura apparintamente,
    È cuperta à una pelle virmiglia.
    U galante ne ebbe vulintere fattu un pastu ;
    Ma cum'è ella ùn a pudia chjappà :
    " Hè troppa verde, disse, è bona per i villani. "
    Ùn fece po micca megliu ch'è di piegne si ne ?

## Paremiologia

In parechje culture, a fola orginale d'Esopu hè diventatu un pruverbiu.

### In corsu

Hè mintuvatu u pruverbiu corsu, chì hà listessu sensu ch'è a fola originale, ma si tratta quì di una mela invece d'uva:
    Tantu era agra, disse a volpe, quand'ella ùn pobbe piglià a mela.

### In talianu

Ci hè ancu u pruverbiu in talianu chì si riferisce à a fola originale:
    La volpe dice che l’uva è agresta.

## Note

* ↑ U Muntese, 1984, p. 1554.
* ↑ Papi, ricacciatu di lugliu 2017.

## Bibliugrafia

* Petru Ciavatti (dir. redazzione) Dizziunariu U Muntese, 1984, Albiana
* Arnestu Papi, Pruverbii, Detti è Sprissioni di Corsica è d'altrò

## Da vede dinù

* Favule d'Esopu
* Esopu
# Abadan (Iranu)

'Ssu artìculu hè in custruzzione. Pudete cuntribuisce à a so redazzione.
Abadan hè una cità di l'Iranu cù à l'incirca 400.000 abitanti. Hà un aeruportu internaziunale è un istitutu di tecnulugìa.
# Abadan (Turkmenistan)

'Ssu artìculu hè in custruzzione. Pudete cuntribuisce à a so redazzione.
Abadan hè una cità di u Turkmenistan. Hè stata fundata in u 1963. Hè stata chjamata Büzmeýin, sinu à l'ottobre 2002 quandu Saparmurat Niyazov, u presidente turkmenu, hà cambiatu u nome di a cità.

## Discrizzione

Ci sò à l'incirca 50.000 abitanti. U merre attuale di Abadan si chjama Orazmyrat Garajaýew.
# A primavera in Arburi

A primavera in Arburi hè un testu di u scrivanu in lingua corsa Santu Casanova (1850-1936). Hè statu publicatu in L'Annu Corsu in u 1923.

## A primavera in Arburi

Avà ch’ella ghjugne a primavera mi tindaraghju à u sole cum'è e buciartule nantu e petre calde par ripiglià un pocu di forza. Toccu sti tempi, in lu nostru paese d’Arburi tuttu hè bellu è tuttu ride. I pàrsichi di e vigne, pieni di sole è d’amore, spandenu fiori è parfumi trà i canti di l’acelli è i fischi di i pastori!
Da e sepe fiurite sortenu i trilli armuniosi di u rusignolu è in le valle umbrose risona a voce languente di u cuccu.
A Cuma, carca di talavelli è di scope fiurite, pare una rigina nantu u so tronu, è mira tutti i paesi di u cantone inghjinuchjati à li so pedi.
A bucata d’Agnese è A Spusata di Libbiu li stanu sempre in faccia cum'è duie surelle fidate.
U fiume di Liamone spechja in le so onde cristalline ste maraviglie di a Natura! L’olmi di i fiumi sô carchi di pindini verdi, è le pesce saltichjeghjanu in li lavi appress’à e mosche, mentre chì quì un ci hè ca ventu fretu ch’affacca da Capicorsu.

## Referenze

* Santu Casanova, L'Annu Corsu, 1923, p. 65.
* Ceccaldi, Matteu (1976) Antulugia di a litteratura corsa - Anthologie de la littérature corse, Klincksieck: Paris
# A scusa à Prete Paulu

A scusa à Prete Paulu hè una puesia di Lisandru Ambrosi (1798-1842), racolta da a tradizione orale.

## A scusa à Prete Paulu

    Vi dumandu, o Prete Pà,
    Scusa, s’aghju mai mancatu
    À le volti à lu cantà.;
    Mi dispiace ch’un curatu
    Cum'è voi sia lu ciarlottu
    Da l’Espacu à Vicinatu.
    Passighjate incricchillitu,
    Vi piace acquavita è vinu,
    Site un pretucciu cumpitu
    Ind’a pieve du Rustinu.
    Ùn ci n’hè di a vostra fatta;
    Dite in crusca, à belbellinu.
    Po’ ùn site pe i talenti
    Micca scherzu. Avete un stile
    Per riguerdu à i cumplimenti
    Cù lu sessu feminile,
    Chì faria torce le labre
    À chiunque muccichile.
    Quand’ete da fà qualcosa
    Pricurate di piattà vi,
    Nè la rima nè la prosa
    Sò capaci à stumacà vi
    Chì mi faria truncà,
    Si l’avessi, un par di capi.
    Vi piace la carne cotta
    È lu pane studiatu,
    A salticcia è la casgiotta
    È lu frittu di castratu,
    Eppò dopu qualchì fruttu
    Si qualchissia l’hà datu.
    Perchè voi site un bon prete
    Dite a messa di bon’ora,
    Fate corte le sicrete
    È chjucchettu à tutte l’ore
    Poi s’avete un pò di tempu
    Fate u frescu à la signora,
    Una donna chì à mumenti
    Si pò di ch’ell’hè cummuna;
    Li manca ùn sò quantu denti,
    Gialla, corta, murcia è bruna
    Ch’hà un par' d’ochji sburlati
    Quasi tamant'è la luna.
    Avete discernimentu
    Per dirige i vostri affari,
    Lestu lestu cum'è u ventu
    Vi zirbate ind’i lignari
    Chì per scrinicà centu anni
    Ùn v’infattanu i mio pari.
    L’altr’eri aghju liticata
    Ancu in veru la mio musa;
    Guasi ch’ùn l’aghju chjirchjata,
    Dissi : « Vai è cheri scusa
    À prete Paulu, u corciu,
    Perch’ùn face cio ch’ùn usa. »

## Referenze

* Ceccaldi, Matteiu (1976) Antulugia di a litteratura corsa - Anthologie de la littérature corse, Klincksieck: Paris

## Da vede dinù

* Lisandru Ambrosi
# Abadan

* Issa pàgina hè una pàgina di disambiguazioni. Una lista d'artìculi assuciati incù listessu tìtulu:
Abadan hè u nome di diverse cità:
* Abadan (Iranu)
* Abadan (Turkmenistan)
# 24 di marzu

U 24 di marzu hè l'83$^u$ ghjornu di l'annu (l'84$^u$ sì hè bisestile) in u calendariu gregurianu. Restanu 282 ghjorni à a fine di l'annu.

## Nascite

- 1949 - Ruud Krol, calciadore è allenatore ulandese.

## Morti

* Jules Verne (8 di ferraghju 1828-24 di marzu 1905)

## Celebrazioni
### Santi

Santa Catalina di Svezia.
Catalina hè nata versu l'annu 1331, figliola di Santa Brigida chì a chjamava Carina. Subitu spuppata, l'anu messa in una abbazia è a ci anu lasciata sinu à quandu l'anu trovu un maritu, un omu assai devotu.
A mamma, prestu veduva, si ne era andata in Roma è ci si era stabilita definitivamente.
Catalina dinù fù prestu veduva. Avia 19 anni è avia raghjuntu a mamma in Roma pè u Ghjubileu di u 1350 quand'ellu morse u maritu. Allora si n'hè stata in Roma cù a mamma è anu campatu vintitrè anni inseme.
In Roma, numerosi eranu l'omi chì averebbinu vulsutu spusalla. Duie volte anu ancu pruvatu à rapilla. A prima volta, quand'ella andava à a chjesa di San Bastianu. Trà ella è u giuvanottu chì a seguitava, apparse un cervu, è u giovanu, chì ghjera un gran passiunatu di caccia, rinunciò à Catalina per corre daretu à u cervu. A seconda volta, andava à a chjesa di San Lurenzu. L'omu chì a vulia rapì ebbe un velu appiccicatu nantu à a faccia è, per paura di sbagliassi, chì accantu à Catalina ci era una vechja, scappò.
In u 1372, Catalina è a mamma andetenu in pelegrinaggiu in Terra santa. A' u ritornu, Brigida morse. Catalina accumpagnò a salma in Svezia.
Dopu à un novu seghjornu in Roma per sullicità a canunizazione di a mamma, Catalina vultò à u paese nativu. Fù abbatessa di Valdstena, un munasteru di sore di San Salvadore, cungregazione creata da Santa Brigida.
Catalina avia tandu 48 anni. Hè morta l'annu dopu, u 24 marzu 1381.
Etimolugia è nomi: V. Catalina di Siena (29 aprile).
Prutezzione: i sconci.

## Ligami esterni

* Almanaccu Adecec 2007 Archiviu 2007-02-12 at the Wayback Machine
# 24 di settembre

U 24 di settembre hè u 267esimu ghjornu (u 268esimu ghjornu s'è l'annata hè bisesta) di u calendariu gregorianu.

## Nascite

- 1984 - Dharius (Alan Alejandro Maldonado Tamez) rapper messicanu.

## Celebrazione
### Feste

A Madonna di a Mercè.
I Spagnoli si sò battuti più di 400 anni, da u 1085 à u 1492, per scaccià i Mauri. In issa guerra, i Cristiani fatti prigiuneri, o si facianu Musulmani, è ghjeranu ben trattati, o eranu venduti à l'Arabi di l'Africa. Per rivede a so patria è i soi, i schjavi, o i so parenti, devianu pagà un riscattu è micca tutti a pudianu fà.
Un ghjornu, a Madonna apparisce à Petru di Nola è li dice: "Bisogna à succorre issi disgraziati. Eiu ti aghjuteraghju". E' cusì hè nata a Cungregazione di a Mercè, o di a Redenzione, o di u Riscattu di i Schjavi. A' i trè voti abituali: ubedienza, puvertà è castità, i frati di a Mercè ne aghjunghjianu un altru: quellu di barattassi cù i prigiuneri s'ella ùn ci era manera di fà altrimente.
A festa di a Madonna di a Mercè hè stata istituita in u 1218 per ringrazià a Vergine Maria di avè resu a libertà à i schjavi. U papa Nucenziu XII (1691-1700) hà stesu issa celebrazione à tutta a Cristianità per ramintà chì a Madonna hè a mamma di tutti è ch'ella pò liberacci da e catene chè no avimu addossu.

### I Santi
## Ligami

* Archiviu 2006-04-22 at the Wayback Machine L'almanaccu 2006 di l'Adecec
# 24 nuvembri

U 24 nuvembri hè u 328esimu ghjornu (u 329esimu ghjornu s'è l'annata hè bisesta) di u calendariu gregorianu.

## Celebrazione
### Feste
### I Santi

Santa Fiora
Fiora era una giuvanotta cristiana nata in a cità spagnola di Cordoba.
A' l'epica - simu à u seculu IX -, in u califfatu di Cordoba, quellu chì ricevia è allugiava Cristiani risiscava a morte. Ciò chì face chì, a giovana Fiora, nimu a vulia. Rigettata da tutti, ùn sapia più duve andà quand'ella intese una voce chì dicia, cum'è in u Vangellu di San Ghjuvanni: "In casa di Patre ci hè parechje stanze, veni, è serai bè ricevuta". Allora Fiora decide di andà ind'è u ghjudice. Par istrada, scontra una zitella, chì si chjamava Maria, chì avia avutu u fratellu marturiatu, è chì, cum'è ella, era à l'abbandonu. Sò andate inseme à u tribunale, decise à ùn rinnegà a fede cristiana. U ghjudice l'hà cundannate à morte. Sò state scapate u 24 nuvembre di l'annu 851.
Etimolugia è nomi: Cf Fiurenzu (u 4 lugliu).

## Ligami

* Archiviu 2006-04-22 at the Wayback Machine L'almanaccu 2006 di l'Adecec
# 24 uttrovi

U 24 d'uttrovi (o d'ottobre) hè u 297èsimu ghjornu (u 298èsimu ghjornu s'è l'annata hè bisesta) di u calendariu gregorianu.

## Evenimenti

- 1929: Krach di 1929, crisa finanziara di a burza di New York, trà u 24 uttrovi è u 29 uttrovi.

## Nàsciti

* 1986: Drake, rapper canadianu

## Celebrazioni
### Festi
### I Santi

Santu Fiurentinu. Santu Tognumaria Claret.
Si sà chì, à u decesimu seculu, e reliquie di Fiurentinu eranu unurate in a dioccesi di Tullu, in l'attuale dipartimentu di a Meurthe-et-Moselle. Si sà dinù chì, in certi lochi di l'este di a Francia u pregavanu pè a malincunia è altre malatie di cervellu. Ma nimu sà ciò ch'ella hè stata a so vita è perchè l'anu fattu l'onore di mettelu nantu à l'altari.
Etimolugia è nomi: Cf Fiurenzu (4 lugliu).
Natu in u paese catalanu di Sallent in u 1807, figliolu di un filandieru, Tognumaria Claret hà principiatu per fà u tessitore, è po, avendu a passione di i belli libri, hà amparatu a tipografia.
A' 28 anni, si hè fattu prete. Piuttosu chè di avè una parochja in cura, hà preferitu evangelizà tutta a Catalogna, predichendu è spachjendu libraccioli ch'ellu cumpunia è stampava. In a so vita, di issi librucci, n'averebbi cumpostu 150. E pupulazioni u tenianu per santu ma, integristu è intransigente, ùn piacia micca à tutti i catolichi.
Santu era, postu ch'ellu fece i miraculi. Una volta era prisente quandu i duganeri arrestonu un contrabandieru. Apriinu u so saccu: era pienu di fasgioli. Quandu u saccu fù chjusu, i fasgioli ridiventonu tabaccu.
Di lugliu 1840, cù cinque altri preti, creò a Cungregazione di i Missiunarii ch'elli chjamonu Clarettini.
Pocu dopu, a regina Isabella Seconda u fece numinà arcivescu di Santiagu, in l'isula di Cuba. In Santiagu, ci stete sei anni, fendu 300.000 cunfirmazioni, 30.OOO matrimonii, 11.000 prediche, rigalendu un milione di i so librucci è 60.000 paternostri. Difendia i schjavi neri maltratati da i patroni, ma ùn vulia sente parlà di indipendenza chì i Cubani otteneranu cinquanta anni dopu. Quallà, Tognumaria hà risicatu più di una volta di fassi tumbà.
Vultatu in Spagna, diventò u cunfessore è cunsiglieru (un mystique médiocre, le Père Claret, dice u Larousse) di a regina (bonne, mais peu instruite). In u 1868, ellu è a so regina ebbenu à fughje. Si rifugionu in Francia duv'ellu hè mortu pocu dopu, u 24 uttobre 1870, in u cunventu di Fontfroide.
Etimolugia è nomi: Cf u 17 ghjennaghju.

## Ligami

* Archiviu 2006-04-22 at the Wayback Machine L'almanaccu 2006 di l'Adecec
# 24 di lugliu

U 24 di lugliu hè u 205esimu ghjornu (u 206esimu ghjornu s'è l'annata hè bisesta) di u calendariu gregorianu.

## Celebrazione
### Feste
### I Santi

Santa Cristina.
Cristina, morta in l'annu 285, era a figliola di u guvernatore di Tiriu, accantu à u lagu di Bolsena, in Italia. A' l'età di 14 anni hè stata marturiata per avè ricusatu di rinnegà a religiaone catolica. A so tomba hè stata ritrova in u 1880.
Cristina era stata messa in u circulu cù dui serpi chì ricusonu di falli male. Anzi li anu leccatu i pedi è si so appesi à i so petti cum'è s'elli sughjianu. Allora hè stata tomba da duie frezze.
Etimolugia: da u lat. "christianus" (partitante di u Cristu).
Nomi: Carsta, Carsten, Chrétien, Chrétienne, Chris, Chrissy, Christe, Christel, Christelle, Christian, Christiàn, Christiana, Christiane, Christie, Christina, Christine, Cristiano, Cristianu, Cristina, Karsten, Kerst, Kerstin, Kirsten, Kristian, Kristina, Kristine, Kristocha, Stijn, Stina, Stinke, Tina.
Paesi è cità: Bolsena, Palermo, Torcello. In Corsica: e Valle di Campulori.
In Corsica, u cultu di Santa Cristina esiste sempre, ma pocu. In Santu Petru di Tenda è in Moita, dui lochi portanu u nome di Santa Cristina. Si po dà chì, in i tempi, ci fussi una chjesa. A' u Parapoghju, cumuna d'Arbori, a festa paruchjale era Santa Cristina. Oghje a cappella hè ruvinata. U solu locu duve a festa si hè cunservata hè à e Valle di Campulori. In issa cumuna, e feste di San Pancraziu, u 12 maghju, è di Santa Cristina, u 24 lugliu, anu ancu supraniatu quella di u santu patrone di a parochja, Santu Agustinu, u 28 agostu.
A cappella Santa Cristina di Campulori si trova sottu à u Muchjetu suttanu, à a Frumicaccia. Ghjè una di e più interessante di Corsica per duie ragioni:
. una hè chì l'architettura hè uriginale;
. l'altra, chì sò state cunservate bellissime pitture à l'affrescu.
Prosper Mérimée, cù u so libru "Voyage en Corse" hà fattu cunnosce a chjesa di Santa Cristina à a Francia intera. Cinquanta anni dopu, in u 1890, a cappella era classificata da u Serviziu di i Munimenti Storichi.

## Ligami

* Archiviu 2006-04-22 at the Wayback Machine L'almanaccu 2006 di l'Adecec